google/wiki40b huggingface dataset:
South Dumdum

Demografik 2001

Menurut bancian India pada tahun 2001, South Dumdum memiliki bilangan penduduk seramai 392,150. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 South Dumdum memiliki kadar pendidikan (kebolehan membaca) 83%, melebihi kadar purata kebangsaan 59.5%; dengan 53% lelaki dan 47% wanita mampu membaca. 8% dari populasi berusia di bawah 6 tahun. (2001)
Masjid Kampung Bukit Rang

Sejarah

Masjid Kampung Bukit Rang digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Kampung Bukit Rang adalah Mohd Syamsuri Bin Idris. Masjid Kampung Bukit Rang memiliki No Daftar: MY-06-JRT-00257.
Le Pas-Saint-l'Homer

Le Pas-Saint-l'Homer ialah sebuah komun di jabatan Orne di barat-laut Perancis.
Hollern-Twielenfleth

Hollern-Twielenfleth merupakan sebuah munisipaliti terletak di daerah Stade, Niedersachsen, Jerman.
Afrodisiak

Afrodisiak atau penggalak seks adalah bahan yang dipercayai boleh meningkatkan keupayaan seks. Terdapat banyak makanan, minuman dan perlakuan yang dipercayai mempunyai reputasi yang boleh menjadikan hubungan seks lebih menyeronokkan. Istilah "afrodisiak" datang dari nama dewi ghairah Greek Aphrodite.
Jangan Baca Novel Ni

Gaya penceritaan

Bahasa yang digunakan adalah campuran antara Bahasa Melayu Tinggi (BMT) dan Bahasa Melayu Rendah (BMR). BMT digunakan di dalam bahagian penceritaan atau naratif. Manakala,BMR digunakan di dalam dialog. Dialognya ala-ala dialog yang lazimnya digunakan di dalam novel FIXI. Terdapat beberapa kesilapan ejaan. Sebagai kesimpulannya,novel ini menghiburkan untuk dibaca. Penulis juga berjaya menampilkan idea dan jalan cerita yang segar dan unik.
Bagepalli

Demografik 2001

Menurut bancian India pada tahun 2001, Bagepalli memiliki bilangan penduduk seramai 20,120. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Bagepalli memiliki kadar pendidikan (kebolehan membaca) 63%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Sungai Jernih, Muara Tabir

Poskod

Poskod yang digunakan di Sungai Jernih adalah 37572. Terdapat 6 buah desa di dalam daerah kecamatan Muara Tabir.
Kampung Simpudu

Poskod

Poskod yang digunakan di Kampung Simpudu, Papar, Sabah ialah 89600.
Sekolah Kebangsaan Gedok

Pencapaian

PADA TAHUN 2015 2 ORANG MURID BERJAYA MENDAPAT 5 A DALAM UPSR  DARI JUMLAH KESELURUHAN 18 ORANG CALON.GPS SEKOLAH MENINGKAT KEPADA 1.98 .
Fresenius

Kontroversi

Pada tahun 2015, cawangan British Fresenius Kabi Group mengaku bersalah terhadap pelanggaran Akta Ubat Kerajaan 1968 dan didenda £ 500,000 dengan kos oleh Sheffield Crown Court untuk membekalkan jarum insulin yang rosak yang tidak mengandungi insulin untuk pengilang Calea UK ke hospital tempatan, yang membawa kepada kematian pesakit Neil Judge dari ketoacidosis diabetik pada tahun 2010.
Stabijhûn

Bacaan lanjut

Tiada banyak buku wujud tentang stabijhûn, dan tiada yang diterjemahkan. Persatuan Stabijhûn United Kingdom menawarkan lebih maklumat dalam bahasa Inggeris.
Tentera Darat Ke-25 Jepun

Sejarah

Tentera Darat Ke-25 ditubuhkan pada 5 Julai 1941 di bawah perintah Markas Tentera Darat Imperial Jepun. Pemerintahan ketumbukan ini (bersaiz kor Tentera Darat British) kemudiannya dipindahkan kepada Tentera Darat Wilayah Ke-7 Jepun di bawah Kumpulan Tentera Darat Ekspedisi Selatan pada 6 November 1941.
Pengesan asap

Pengesan asap adalah alat yang bertujuan mengesan asap yang biasanya menunjukkan adanya api.
Pengesan jenis komersial menghantar isyarat sistem penggera kebakaran kepada panel kawalan manakala penggera yang dipasang dalam rumah mengeluarkan isyarat yang boleh dilihat atau didengari dari pengesan itu sendiri.

Jenis

Pengesan dikenalpasti jenisnya bergantung kepada kaedah yang digunakan untuk mengesan kesan asap yang terbawa di persekitaran sesebuah bilik atau ruang.

Pengesan berpengionan

Pengesan ini menggunakan radioisotop, biasanya amerisium-241, untuk mengion udara; perbezaan yang terhasil akibat asap akan dikesan lalu menghidupkan penggera. Pengesan jenis ini lebih sensitif kepada tahap-tahap kebakaran api.

Pengesan fotoelektrik

Pengesan ini mengandungi sumber cahaya inframerah, cahaya tampak atau ultraungu (misalnya mentol lampu pijar atau diod pemancar cahaya), lensa, dan suatu penerima (biasanya fotodiod). Kekuatan cahaya yang dipancarkan daripada sumber berkurangan apabila diserakkan partikel asap, debu atau bahan lain yang terapung di udara dan melaluinya; litar dalaman alat mengesan pengurangan cahaya ini lalu menghidupkan penggera jika berada di bawah ambang yang ditetapkan hasil asap tersebut. Cahaya sumber mungkin juga tidak dipancarkan langsung kepada penderia yang berada dalam keadaan terlindung dalam sesetengan model - jika udara di ruangan berisi partikel (asap atau debu), cahaya adalah menyerak dan sebahagiannya terkena sensor lalu menghidupkan penggera.

Pengesan karbon monoksida

Pengesan jenis ini mengesan kepekatan karbon monoksida yang terkumpul barangkalinya di tempat berpengudaraan lemah di mana terdapat peralatan yang membakar seperti gas dan pemanas periuk, meskipun tidak ada api liar tidak di luar perkakas.
Muesli

Muesli atau Müesli (daripada perkataan bahasa Jerman Mues, "campuran") ialah hidangan sarapan pagi dan tengah hari berasaskan emping oat mentah serta bahan-bahan lain seperti bijian, buahan segar atau kering, biji benih dan kekacang, yang mungkin dicampur dengan susu lembu, susu soya, susu badam, susu tumbuhan lain, yogurt mahupun jus buah-buahan. Makanan ini dicipta oleh seorang doktor Swiss bernama Maximilian Bircher-Benner untuk para pesakit di hospitalnya sekitar tahun 1900. Muesli boleh didapati siap dibungkus kering ataupun dibuat secara segar.
Penduduk di Switzerland dan Jerman juga memakannya sebagai hidangan malam yang ringan iaitu Birchermüesli complet, yakni muesli dengan butterbrot (sandwic Jerman terbuka berasaskan roti mentega) dan kopi susu.

Sejarah

Muesli telah diperkenalkan sekitar tahun 1900 oleh seorang doktor Swiss bernama Maximilian Bircher-Benner untuk para pesakit hospitalnya di mana makanan yang kaya dengan buah-buahan segar dan sayur-sayuran merupakan suatu perkara penting dalam terapi untuk pesakit. Makanan ini diilhamkan oleh "makanan aneh" yang dijamah beliau dan isterinya sewaktu mereka mendaki pergunungan Alp Swiss. Bircher-Benner sendirinya memanggil hidangan ini sebagai d'Spys (bahasa Jerman Swiss: "hidangan", bahasa Jerman: die Speise). Muesli dalam bentuk modennya menjadi popular di negara-negara Barat bermula pada tahun 1960-an ketika minat khalayak ramai terhadap kepentingan dalam makanan kesihatan dan diet vegetarian semakin meluas. Muesli Bircher asalnya dihidangkan dengan merendam campuran tersebut dalam air dan jus lemon semalaman sebelum ia dimakan dengan yogurt.

Muesli yang dibungkus

Muesli yang dibungkus dicampurkan terutamanya daripada emping oat atau emping jagung bersama-sama dengan pelbagai kepingan buahan - buah-buahan keping, kacang dan biji benih. Ia biasa mengandungi empingan bijrin lain seperti gandum atau rai. Ada banyak jenis, yang mungkin juga mengandungi madu, rempah ratus atau coklat. Muesli jenis kering ini boleh disimpan selama bertahun-bulan dan segera dihidangkan setelah dicampur dengan susu, filmjölk, yogurt, kopi, coklat panas, jus buah-buahan atau setakat air kosong sahaja. Buah-buahan segar juga boleh ditambahkan jika mahu. Selain itu, campuran ini mungkin akan direndam semalaman dalam susu dan kemudian dihidangkan dengan buah-buahan segar atau manisan buah secukup rasa.

Muesli segar

Muesli segar juga boleh disediakan menggunakan kering emping oat atau bijian oat penuh yang sudah direndam dalam air atau jus buah-buahan. Bahan-bahan lain yang turut ditambah seperti buah-buahan segar yang diparut atau dicincang (contohnya pisang, epal, buah beri, anggur, mangga), buah kering, produk tenusu (contohnya, susu segar, yoghurt, krim, susu pekat, fromage frais, quark, keju kotej atau gantian bukan tenusu lain), jus limau, kekacang kisar, benih, rempah ratus (terutama kayu manis), madu dan campuran muesli lain.
Les Lilas

Les Lilas ialah komun di timurlaut Paris Perancis.
Atapuerca Mountains

Atapuerca Mountains merupakan sebuah kawasan perbandaran di Sepanyol di Burgos, di komuniti autonomi Castile dan León.
Balung bahar

Balung bahar (Jawi: بالوڠ بحر) ialah sejenis tumbuhan berbunga daripada genus Crithmum, yang mempunyai satu spesies sahaja iaitu Crithmum maritimum. Ia juga dinamakan criste marine, samfir, samfir batu, atau jintan laut. Balung bahar boleh dimakan. Ia dapat ditemui di pantai selatan dan barat Britain dan Ireland, di pantai mediterranean dan barat Eropah, juga di Pulau Canaria, Afrika Utara dan Laut Hitam. "Samfir" juga merupakan nama yang digunakan untuk beberapa spesies tumbuhan pantai lain.

Sejarah, dagangan dan penanaman

Dalam King Lear oleh William Shakespeare, pementasan tersebut ada sebut tentang kerja ambil balung bahar dari tebing. "Separuh jalan bawah [tebing], Ada seseorang bergantung mengutip samfir; sungguh marabahaya kerjayanya!" Pada abad ke-19, balung bahar dihantarkan dari Pulau Wight ke pasar London setiap bulan Mei dalam tong kayu diisi air laut. Di sana, ia dijual dengan nama "Crest Marine".
Di England, balung bahar dahulu ditanam dalam taman, dan ia hidup di tanah yang gembur dan berzat. Biji benih ia amat sukar ditemui, dan di United Kingdom boleh disabit kesalahan merosakkan tumbuhan liar seperti termaktub dalam Wildlife and Countryside Act 1981 (Akta Hidupan Liar dan Desa 1981).
Di sebelah bandar Dover, Kent, ada sebuah taman desa yang dipanggil Samphire Hoe, bersempena nama lain balung bahar iaitu samfir batu. Ia ditebus guna daripada  hampas Terowong Selat, dan balung bahar pernah dituai di tebing berdekatan kawasan tersebut.

Penggunaan dalam masakan

Balung bahar mempunyai daun yang harum dan berisi dan Nicholas Culpeper, seorang pengkaji bidang botani dan herba, berkata ia mempunyai rasa yang "sedap, hangat dan pedas" dalam bukunya yang bertajuk The Complete Herbal.
Batang, daun-daun dan lenggai balung bahar boleh dijerukkan dalam cuka, atau daunnya boleh digunakan dalam salad.
Richard Mabey ada nyatakan beberapa resipi menggunakan samfir, tetapi samfir di sini boleh merujuk kepada samfir rawa atau lumut mirat (glasswort, Salicornia europaea), dan ramai orang sering terkeliru.
Zahara de la Sierra

Zahara de la Sierra merupakan sebuah kawasan perbandaran yang terletak di wilayah Cádiz, Andalusia, Sepanyol
Masjid ( F ) Chini 3

Pentadbiran

Masjid ( F ) Chini 3 memiliki nombor pendaftaran masjid No Daftar: MY-06-PKN-00206.
Bola sepak di Sukan Universiti Musim Panas

Acara bola sepak bagi kategori lelaki dalam Sukan Universiti (Bahasa Inggeris: Summer Universiade) bermula pada edisi tahun 1979, dianjurkan sebagai acara tidak rasmi. Bermula pada edisi tahun 1985, acara bola sepak lelaki dianggap sebagai acara rasmi bagi sukan ini. Manakala acara bola sepak bagi wanita pula bermula pada edisi tahun 1993.
Pirdaus Ismail

Pilihanraya Umum 2004

Pada Pilihan Raya Umum 2004, beliau menjadi calon Barisan Nasional menentang calon Parti Keadilan Rakyat di kerusi Permatang Pauh tetapi tewas sebanyak 508 undi.

Pilihan Raya Umum Malaysia 2008

Pada pilihan raya umum 2008, beliau dipilih sekali lagi untuk menjadi calon Barisan Nasional menentang calon yang sama ( Wan Azizah Wan Ismail ) di kerusi yang sama iaitu Permatang Pauh.

Pilihan Raya Kecil Permatang Pauh 2008

Pada pilihanraya kecil ini, Pirdaus dijangka banyak pihak diletakkan semula di Permatang Pauh menentang Anwar Ibrahim.
Sekolah Menengah Kebangsaan Dato' Ahmad Maher

Sejarah

MAHER dahulunya dikenali sebagai SMK Jalan Bayam oleh penduduk setempat dari tahun 1985 hingga 1991. Nama sekolah ditukar kepada SMK Dato' Ahmad Maher pada tahun 1992. Sekolah ini dinamakan sempena Dato' Ahmad Maher yang merupakan seorang ulama dan Mufti Besar Negeri Kelantan.

Pencapaian

Pada 1 Februari 1998, sekolah ini telah dinaik taraf kepada Sekolah Menengah Gred A.
Pada 2011, pelajar MAHER berjaya mencatatkan rekod baharu dalam Malaysia Book of Records dengan menghasilkan piza terbesar di Malaysia. 
Pada 2012, pelajar Tingkatan 3 MAHER mencatatkan rekod baharu dalam Malaysia Book of Records dengan menghasilkan barisan kek cawan terpanjang di Malaysia. Pada tahun yang sama juga, 55 orang pelajar berjaya mendapat semua A dan 9 orang daripadanya berjaya memperolehi semua A+ dalam Sijil Pelajaran Malaysia (SPM).
Pada 2013, pelajar SMK Dato' Ahmad Maher dengan kerjasama Universiti Malaysia Kelantan (UMK) mencatatkan rekod baharu dalam Malaysia Book of Records setelah mereka berjaya menanam 1,252 ranting karang di Pulau Perhentian, Terengganu.

Moto, misi dan visi

Moto
Maher terus gemilang
Misi
Menjanakan pendidikan berkualiti untuk melahirkan modal insan minda kelas pertama berpaksikan falsafah pendidikan kebangsaan.
Visi
Sekolah Menengah Kebangsaan Dato' Ahmad Maher gemilang dalam semua bidang.

Jata

Gelang Rotan 
Kesediaan masyarakat SMKDAM iaitu pendidik, pelajar serta kakitangan sokongan mempertahankan SMKDAM daripada segala bentuk pancaroba demi kegemilangan.
Warna Biru
Masyarakat SMKDAM hidup dalam suasana sayang menyayangi dan mendokong konsep 'sekolah penyayang'.
Warna Merah/Merah Manggis
Keberanian mempertahankan keutuhan SMKDAM demi agama, bangsa dan negara.
Warna Kuning
Keluhuran merupakan asas menjayakan wawasan pendidikan negara.
Jata Turkmenistan

Jata negara Turkmenistan dibuat selepas ia mendapat kemerdekaan dari Soviet Union dalam tahun 1991. Lapan penjuru bintang atau dikenali sebagai bintang Rub El Hizb (۞), satu simbol agama Islam, yang merupakan agama majoriti. Terdapat satu bulatan berwarna merah, yang terdapat 5 jenis hamparan karpet, dan ditengah-tengah bulatan berwarna merah, terdapat unsur binatang kuda jenis Akhal-Teke, yang merupakan kebanggaan orang-orang Turkmen. Dalam sekitar tahun 1992 hingga ke 2003, terdapat beberapa jenis jata digunakan termasuk juga warna dan bentuk. 

Motif karpet yang terdapat dibulatan berwarna merah mewakili 5 kaum utama atau rumah, dan memberi maksud untuk tradisi dan nilai-nilai agama bagi negara ini. Kaum utama yang dimaksudkan ialah (mengikut turutan karpet): Teke (Tekke), Yomut (Yomud), Arsari (Ersari), Chowdur (Choudur), dan Saryk (Saryq).
Cabezas de Alambre

Cabezas de Alambre merupakan sebuah kawasan perbandaran di Sepanyol di Ávila, di komuniti autonomi Castile dan León.
Kampung Dusun, Kuala Berang

Poskod

Poskod yang digunakan di Kampung Dusun, Kuala Berang, Terengganu adalah 21700.
Bresolettes

Bresolettes ialah sebuah komun di jabatan Orne di barat-laut Perancis.
Sung Si-kyung

Sung Si-kyung (lahir 17 April 1979) adalah seorang penyanyi, penulis lagu, DJ radio, pengacara dan pelakon Korea Selatan.

Biografi

Sung adalah seorang mahasiswa di Korea University, menerima Sarjana Seni dalam Sosiologi, dan kemudian menerima Master Seni dalam Jurnalisme dan Komunikasi Massa. Dia juga telah muncul dalam beberapa rancangan TV termasuklah drama (drama harian) dan rancangan hiburan, mendapat respon yang baik dari masyarakat. Sung terdaftar untuk khidmat tentera pada tahun 2008 dan dilepaskan pada tahun 2010. Konsert pertama Sung sekembalinya dari khidmat tentera telah menarik lebih daripada 6,000 peminat dari seluruh negara.

Kerjaya Muzik

Semasa di Universiti Korea, Sung mengambil bahagian dalam pertandingan nyanyian dalam talian dan telah dianugerahkan tempat pertama dalam negara. Pemenang-pemenang dari festival lagu ini telah melancarkan album kompilasi, di mana lagu "The Road that Leads to Me" menjadi hit besar. Kerana populariti lagu tersebut, album kompilasi tersebut terjual hampir 100,000 unit, walaupun ia hanyalah album promosi. ini membantu Sung dalam meraih kemasyhuran pada November 2000.
Debut rasmi Sung adalah pada tahun 2001 ketika beliau melancarkan album pertama, 처음처럼 (Like The First Time). Kebanyakan lagu di dalam album ini terdiri daripada lagu-lagu balada, album debut ini mempunyai tiga hit dan menjadikan beliau artis baru terbaik pada tahun tersebut. Menyertai album Yoo Hee-yeol sebagai artis jemputan juga menyumbang kepada populariti beliau yang semakin meningkat. AlbUm kedua beliau yang dilancarkan pada 2002 juga berjaya kerana terjual lebih dari 650,000 unit. Beliau terus melancarkan album demi album, purata satu dalam satu tahun.
Sung saat ini telah mengeluarkan 7 album penuh - 5 adalah album tradisional balada/ pop, sebuah "re-make" album dan  album istimewa dipanggil "Try to Remember." Beliau juga melancarkan album "Best of"di Jepun yang turut termasuk lagu Jepun beliau yang pertama. Album ke-6 dan pra-khidmat tentera dilancarkan pada 2008.
Pada bulan September 2011, beliau membuat kemunculan semula dalam industri muzik dengan album ketujuh. Lagu utama dalam album tersebut yang berjudul "The First Time" adalah sebuah lagu balada yang ringan dan lembut yang juga pernah dilancarkan pada awal tahun yang sama sebagai single digital. Beliau memutuskan untuk menerbitkan dan mengeluarkan album penuh berbanding album mini atau single untuk menunjukkan penghargaan kepada peminat-peminat beliau yang telah menunggu begitu lama.
Album tersebut terdiri daripada 12 buah lagu digubah oleh penyanyi-penulis lagu Yoon Sang, Kim Hyun-hhul dan Kang Seung-won. Ia juga mempunyai duet dengan Lena Park dan IU. Juga termasuk adalah runut bunyi drama Secret Garden berjudul "You're My Spring".
Lagu nyanyian Sung yang menandakan kembalinya beliau ke industri muzik "난 좋아" (Even Now) di dalam album ketujuh debut pada kedudukan kelima dalam Carta Billboard Korea K-pop Hot 100 pada minggu 22 September.
Raja Permaisuri Perak

Gelaran Raja Perempuan Perak dan Raja Permaisuri Perak

Gelaran Raja Perempuan Perak hanya diberikan kepada Anak gahara, manakala gelaran Raja Permaisuri Perak pula diberikan kepada orang kebanyakan yang mengahwini Sultan Perak
Lajer, Tukdana

Poskod

Poskod yang digunakan di Lajer adalah 45272. Terdapat buah desa di dalam daerah kecamatan Tukdana.
Cibatu, Cibatu, Purwakarta

Poskod

Poskod yang digunakan di Cibatu adalah 41181. Terdapat 21 buah desa di dalam daerah kecamatan Cibatu.
Perpustakaan Negara Colombia

Perpustakaan Negara Colombia (Sepanyol: Biblioteca Nacional de Colombia) merupakan perpustakaan negara bagi Colombia yang diletak dibawah Kementerian Kebudayaan Colombia.
Perpustakaan ini merupakan perpustakaan tertua di benua Amerika. Ia telah diasaskan pada penghujung abad ke-18 dalam tahun 1777 oleh Wizurai Manuel De Guirior, yang membangunkan sebuah perpustakaan di Bogotá. Koleksi asal perpustakaan ini terdiri daripada buku-buku yang dirampas dari masyarakat Jesuit, yang telah diusir dari Empayar Sepanyol, hasil dari arahan pada tahun 1767 oleh Raja Charles III dari Sepanyol. Pada tahun 1825, hasil dari kerja Francisco de Paula Santander, perpustakaan dibina di kampus Colegio de San Bartolomé
Stesen Ampang Park

Sejarah

Stesen ini mula dibuka kepada awam pada 1 Jun 1999 dengan pembukaan segmen kedua LRT PUTRA (kini LRT Laluan Kelana Jaya) antara Masjid Jamek dan Gombak. Stesen ini dihubungkan dengan pusat membeli-belah tertua di Kuala Lumpur, Ampang Park yang dibuka sejak 1975.
Pada Oktober 2015, kerajaan Malaysia memulakan proses mengambil alih pusat membeli-belah Ampang Park untuk pembinaan stesen MRT yang akan diintegrasikan dengan stesen LRT sedia ada. Pada 1 Januari 2018, pusat membeli-belah Ampang Park ditutup bagi memulakan kerja pembinaan stesen MRT Ampang Park.

Lokasi

Stesen ini terletak di sebelah barat persimpangan antara Jalan Ampang dan Jalan Tun Razak di Kuala Lumpur, Malaysia. Terdapat berbagai-bagai kondominium mewah di sekitar stesen ini seperti MyHabitat, Vista Damai, Desa Kudalari, The Troika, dan Oval Kuala Lumpur. Selain itu, terdapat pelbagai menara pejabat di sekitar stesen ini seperti Menara Avenue Residences, Menara Tan & Tan, Menara KL Trillion, Menara Integra, Menara Ilham, Wisma MCA, Menara Atlan, Menara Binjai, Menara PNB, Menara Tabung Haji, Menara Citibank dan Plaza OSK. Stesen ini juga terletak berdekatan Hotel PNB Perdana, Hotel Somerset Kuala Lumpur, Hotel InterContinental Kuala Lumpur, Universiti Tun Abdul Razak (UNIRAZAK), pejabat Pesuruhjaya Tinggi British, pejabat Kedutaan Turki dan pusat membeli-belah Intermark Mall.

Perkhidmatan bas

Bas RapidKL laluan BET7, 300, 302 dan 303 berkhidmat di stesen ini.
Labourse

Labourse merupakan sebuah komun di jabatan Pas-de-Calais di utara Perancis.
Valverde de Júcar

Valverde de Júcar merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Mekarsari, Bayongbong

Poskod

Poskod yang digunakan di Mekarsari adalah 44162. Terdapat 17 buah desa di dalam daerah kecamatan Bayongbong.
Bulili, Duhiadaa

Poskod

Poskod yang digunakan di Bulili adalah 96266. Terdapat 5 buah desa di dalam daerah kecamatan Duhiadaa.
Tarian Canggung

Tarian Canggung merupakan sejenis tarian rakyat Melayu traditional. Perkataan tanggung berasal dari bahasa Thai yang bererti menari. Tarian Canggung berasal dari negeri Perlis dan menjadi popular di negeri Kedah, Perlis dan Pulau Pinang. Tarian ini dicipta oleh seorang ahli tarian dari Kangar selepas Perang Dunia II.
Kampung Bendang Baru, Langkawi

Poskod

Poskod yang digunakan di Kampung Bendang Baru, Langkawi, Kedah adalah 07000.
UTF-8

UTF-8 (UCS/Format Transformasi Unicode (UTF) 8-bit) ialah pengekodan aksara panjang boleh ubah untuk Unicode, yang mampu mewakili mana-mana aksara dalam piawaian Unicode, tetapi serasi dengan ASCII. Atas sebab-sebab inilah, UTF-8 semakin diutamakan untuk pengekodan e-mel, laman web, dan apa-apa sahaja yang menyimpan atau menstrimkan aksaranya.
UTF-8 mengekodkan setiap aksara (titik kod) dalam 1 hingga 4 oktet (bait 8-bit), yang mana pengekodan satu oktet hanya digunakan untuk 128 aksara US-ASCII.
Pasukan Petugas Kejuruteraan Internt (Internet Engineering Task Force, IETF) mewajibkan semua protokol Internet mengenal pasti pengekodan yang digunakan untuk data aksara, lebih-lebih lagi pengekodan aksara yang disokong mestilah termasuk sekali UTF-8. Konsortium Mel Internet (Internet Mail Consortium, IMC) mencadangkan agar semua program e-mel mampu memaparkan dan menghasilkan mel dengan UTF-8.
San Tirso de Abres

San Tirso de Abres merupakan sebuah kawasan perbandaran yang terletak di wilayah autonomi Asturias, Sepanyol